Document ID: 32001R0716

Komisijas Regula (EK) Nr. 716/2001
(2001. gada 10. aprīlis),
kas groza Regulu (EK) Nr. 2789/1999, ar ko nosaka tirdzniecības standartu galda vīnogām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2826/2000 [2], un jo īpaši tās 2. panta 2. punktu,
tā kā:
(1) Komisijas 1999. gada 22. decembra Regulas (EK) Nr. 2789/1999, ar ko nosaka tirdzniecības standartu galda vīnogām [3], pielikums paredz noteikumus galda vīnogu klasificēšanai pēc lieluma, noformēšanai un marķēšanai.
(2) Lai nodrošinātu pasaules tirgus pārskatāmību, šie noteikumi būtu jāgroza; Apvienoto Nāciju Organizācijas Eiropas Ekonomikas komisijas ieteiktais galda vīnogu standarts ir nesen grozīts, lai visos galda vīnogu iesaiņojumos varētu jaukt gan Chasselas rouge, gan Chasselas blanc šķirnes vīnogas, lai paredzētu īpašu marķēšanu vīnogām, kas audzētas zem stikla un uz kurām tādēļ attiecas īpaši noteikumi klasificēšanai pēc lieluma, kā arī lai precizētu dažus noteikumus attiecībā uz patērētājiem paredzētiem nelieliem iesaiņojumiem.
(3) Palielinās vairāku jaunu šķirņu ražošana; tādēļ šīs šķirnes būtu jāietver sarakstā, kas dots galda vīnogu Kopienas standarta papildinājumā, kā lielogu vai kā mazu ogu šķirnes.
(4) Šajā regulā paredzētie pasākumi saskan ar Svaigu augļu un dārzeņu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2789/1999 pielikumu groza šādi.
1. Pielikuma III sadaļas (Noteikumi klasificēšanai pēc lieluma) ceturto daļu aizstāj ar šādu:
"Attiecībā uz visām šķirām: visos patērētājiem paredzētos iesaiņojumos, kuru neto svars nepārsniedz 1 kg, ir atļauts viens ķekars zem vajadzīgā minimālā svara, lai pielāgotu norādīto svaru, ja vien šis ķekars atbilst visām citām attiecīgās šķiras prasībām."
2. Pielikuma V sadaļas (Noteikumi noformēšanai) A daļas (Viendabīgums) otro daļu aizstāj ar šādu:
"Attiecībā uz vīnogām, kas iesaiņotas patērētājiem paredzētos nelielos iesaiņojumos, kuru neto svars nepārsniedz 1 kg, šķirnes un izcelsmes viendabīgums netiek prasīts."
3. Pielikuma V sadaļas (Noteikumi noformēšanai) A daļā (Viendabīgums) pēc trešās daļas pievieno šādu daļu:
"Attiecībā uz Chasselas šķirni katrā iesaiņojumā dekoratīvos nolūkos atļauts ievietot dažādu krāsu ķekarus."
4. Pielikuma VI sadaļas (Noteikumi marķēšanai) B daļu (Produkcijas veids) papildina ar šādu ievilkumu:
"- vajadzības gadījumā "zem stikla"."
5. Papildinājuma 2.a daļu (Lielogu šķirnes) papildina ar šādām šķirnēm:
Danuta aiz Danlas,
Isa aiz Imperial Napoleon,
Ora aiz Olivette noire,
Prima aiz Planta Nova.
6. Papildinājuma 2.b daļā (Mazu ogu šķirnes) aiz šķirnes Delizia di Vaprio pievieno šķirni Exalta.
7. Pielikuma IV sadaļas (Noteikumi attiecībā uz pielaidēm) B daļu aizstāj ar šādu:
"B. Pielaides attiecībā uz izmēru
i) šķira "Ekstra" un I šķira
10 masas procenti ķekaru, kas neatbilst attiecīgās šķiras izmēra prasībām, bet atbilst nākamās sekojošās šķiras prasībām.
ii) II šķira
10 masas procenti ķekaru, kas neatbilst attiecīgās šķiras izmēra prasībām, bet sver ne mazāk kā 75 g."
2. pants
Šī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
To piemēro no pirmā mēneša, kas seko pēc tās stāšanās spēkā, pirmās dienas.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 10. aprīlī

Labels: 3
17